CELEX: 62021CN0404
Language: lv
Date: 2021-06-30 00:00:00
Title: Lieta C-404/21: Lūgums sniegt prejudiciālu nolēmumu, ko 2021. gada 30. jūnijā iesniedza Tribunale Ordinario di Asti (Itālija) – WP/Istituto nazionale della previdenza sociale, Itālijas Republika

6.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 357/14
            
         
      Lūgums sniegt prejudiciālu nolēmumu, ko 2021. gada 30. jūnijā iesniedza Tribunale Ordinario di Asti (Itālija) – WP/Istituto nazionale della previdenza sociale, Itālijas Republika
      (Lieta C-404/21)
      (2021/C 357/17)
      Tiesvedības valoda – itāļu
      
         Iesniedzējtiesa
      
      
         Tribunale Ordinario di Asti
      
      
         Pamatlietas puses
      
      
         Prasītājs: WP
      
         Atbildētāji: Istituto nazionale della previdenza sociale, Itālijas Republika
      
         Prejudiciālie jautājumi
      
      
                  1)
               
               
                  Vai LESD 45. un 48. pants, LES 4. pants, [ES] Civildienesta noteikumu VIII pielikuma 11. pants un Eiropas Centrālās bankas personāla nodarbināšanas kārtības III.a pielikuma 8. pants ir jāinterpretē tādējādi, ka tiem ir pretrunā tāds valsts tiesiskais regulējums vai valsts administratīvā prakse, kas neļauj vienas dalībvalsts darba ņēmējam, kurš ir uzkrājis iemaksas valsts sociālā nodrošinājuma iestādē un pašlaik strādā kādā Savienības iestādē, tādā kā ECB, pārskaitīt uz minētās iestādes pensiju shēmu pensiju iemaksas, kas uzkrātas savas valsts sociālā nodrošinājuma sistēmā?
               
            
                  2)
               
               
                  Vai – arī pēc iepriekš apsvērtā – tiesības uz iemaksu pārskaitīšanu ir jādara iespējamas pat tad, ja nav iekšēja leģislatīva īstenošanas akta vai īpaša nolīguma starp darba ņēmēja piederības dalībvalsti vai viņa sociālā nodrošinājuma iestādi, no vienas puses, un Savienības iestādi, no otras puses?